CELEX: 32019D1264
Language: el
Date: 2019-07-23 00:00:00
Title: Απόφαση (ΚΕΠΠΑ) 2019/1264 της Επιτροπής Πολιτικής και Ασφάλειας, της 23ης Ιουλίου 2019, σχετικά με τον διορισμό του διοικητή δυνάμεων αποστολής της Ευρωπαϊκής Ένωσης για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων της Σομαλίας (EUTM Somalia) (EUTM Somalia/1/2019)

26.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 199/6
               
            
         ΑΠΟΦΑΣΗ (ΚΕΠΠΑ) 2019/1264 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 23ης Ιουλίου 2019
         σχετικά με τον διορισμό του διοικητή δυνάμεων αποστολής της Ευρωπαϊκής Ένωσης για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων της Σομαλίας (EUTM Somalia) (EUTM Somalia/1/2019)
         H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση 2010/96/ΚΕΠΠΑ του Συμβουλίου, της 15ης Φεβρουαρίου 2010, για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (1), και ιδίως το άρθρο 5,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 5 παράγραφος 1 της απόφασης 2010/96/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης για την Ευρωπαϊκή Ένωση, να λαμβάνει τις δέουσες αποφάσεις για την άσκηση του πολιτικού ελέγχου και της στρατηγικής διεύθυνσης της στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia), συμπεριλαμβανομένων των αποφάσεων για τον διορισμό των επόμενων διοικητών αποστολής της ΕΕ.
                  
               
                     (2)
                  
                  
                     Η απόφαση (ΚΕΠΠΑ) 2017/971 του Συμβουλίου (2) τροποποίησε τη δομή διοίκησης της EUTM Somalia.
                  
               
                     (3)
                  
                  
                     Στις 11 Ιουλίου 2018, η ΕΠΑ εξέδωσε την απόφαση (ΚΕΠΠΑ) 2018/992 (3) για τον διορισμό του συνταγματάρχη Matteo Giacomo SPREAFICO ως διοικητού αποστολής της ΕΕ για την EUTM Somalia.
                  
               
                     (4)
                  
                  
                     Στις 23 Μαΐου 2019, η Ιταλία πρότεινε τον διορισμό του ταξιάρχου Antonello DE SIO ως διοικητού αποστολής της ΕΕ για την EUTM Somalia, σε αντικατάσταση του ταξιάρχου Matteo Giacomo SPREAFICO, από τις 9 Αυγούστου 2019.
                  
               
                     (5)
                  
                  
                     Στις 4 Ιουνίου 2019 η Στρατιωτική Επιτροπή της ΕΕ συμφώνησε να συστήσει στην ΕΠΑ να εγκρίνει την πρόταση αυτή.
                  
               
                     (6)
                  
                  
                     Θα πρέπει να ληφθεί απόφαση σχετικά με τον διορισμό του ταξιάρχου Antonello DE SIO. Ως εκ τούτου, η απόφαση (ΚΕΠΠΑ) 2018/992 θα πρέπει να καταργηθεί.
                  
               
                     (7)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα. Ως εκ τούτου, η Δανία δεν συμμετέχει στην έκδοση αυτής της απόφασης και δεν δεσμεύεται από αυτή ούτε υπόκειται στην εφαρμογή της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο συνταγματάρχης Antonello DE SIO διορίζεται διοικητής δυνάμεων αποστολής της ΕΕ της EUTM Somalia από τις 9 Αυγούστου 2019.
         
         
            Άρθρο 2
            Η απόφαση (ΚΕΠΠΑ) 2018/992 καταργείται από τις 9 Αυγούστου 2019.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 23 Ιουλίου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 44 της 19.2.2010, σ. 16.
         
            (2)  Απόφαση (ΚΕΠΠΑ) 2017/971 του Συμβουλίου, της 8ης Ιουνίου 2017,σχετικά με τον καθορισμό ρυθμίσεων για τον σχεδιασμό και τη διεξαγωγή μη εκτελεστικών στρατιωτικών αποστολών ΚΠΑΑ της ΕΕ και την τροποποίηση των αποφάσεων 2010/96/ΚΕΠΠΑ για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας, 2013/34/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και (ΚΕΠΠΑ) 2016/610 σχετικά με στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία ΚΠΠΑ (EUTM RCA) (ΕΕ L 146, της 9.6.2017, σ. 133).
         
            (3)  Απόφαση (ΚΕΠΠΑ) 2018/992 της Επιτροπής Πολιτικής Και Ασφάλειας, της 11ης Ιουλίου 2018, σχετικά με τον διορισμό του διοικητή δυνάμεων αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων της Σομαλίας (EUTM Somalia) (EUTM Somalia/1/2018) (ΕΕ L 177, της 13.7.2018, σ. 12).